**ΚΑΤΑΤΑΚΤΗΡΙΕΣ ΕΞΕΤΑΣΕΙΣ ΑΚΑΔΗΜΑΪΚΟΥ ΕΤΟΥΣ 2024-2025**

 **ΕΞΕΤΑΖΟΜΕΝΑ ΜΑΘΗΜΑΤΑ**

**1) Κοινωνική Γεωγραφία**

Η κοινωνική οργάνωση και οι εξελίξεις της κοινωνικής οργάνωσης στο χώρο. Κοινωνικές τάξεις και μηχανισμοί κατανομής του οικιστικού χώρου. Ο οικιστικός χώρος κατά τη μετάβαση στον καπιταλισμό. Η σχολή του Σικάγο και η σημασία της για την μελέτη του χώρου: μεθοδολογία, κοινωνικά φαινόμενα και μελέτης της περιθωριοποίησης.

Αστικοποίηση, μορφολογία των πόλεων και Μεσογειακή πόλη. Κοινωνικοί και χωρικοί διαχωρισμοί με βάση την φυλή, την εθνότητα, την εθνικότητα και την φτώχεια. Στεγαστικός διαχωρισμός: διαδικασίες και εξελίξεις στην Αθήνα και αλλού. Κοινωνικές ταυτότητες, έμφυλες διακρίσεις και έμφυλοι διαχωρισμοί. Έθνος, εθνική συγκρότηση και πληθυσμιακή εξέλιξη: το παράδειγμα της Ελλάδας. Μειονοτικές και ευάλωτες ομάδες στην Ελλάδα. Διαδικασίες ένταξης, ενσωμάτωσης ή/και συμπερίληψης των ‘άλλων’. Κοινωνικός αποκλεισμός, φτώχεια και κοινωνική πολιτική. Κράτος πρόνοιας στην Ευρώπη και στην Ελλάδα.

**Συνιστώμενα βιβλία:**

Knox, P., Pinch, S. (2002), *Κοινωνική Γεωγραφία των Πόλεων*. Αθήνα, Σαββάλας.

Μαλούτας, Θ. (2018), *Η κοινωνική γεωγραφία της Αθήνας: Κοινωνικές ομάδες και δομημένο περιβάλλον σε μια νοτιοευρωπαϊκή μητρόπολη*. Αθήνα: Αλεξάνδρεια.

Χωριανόπουλος, Γ. και Παγώνης, Θ. (2020), *Στα ίχνη της Μεσογειακής πόλης: Αστικότητα, σχεδιασμός και διακυβέρνηση στην Αθηναϊκή μητρόπολη*. Αθήνα: Κριτική.

Τερκενλή, Θ., Ιωσηφίδης, Θ., Χωριανόπουλος, Ι. (2007), *Ανθρωπογεωγραφία : άνθρωπος, κοινωνία και χώρος*. Αθήνα, Κριτική.

Τάτσης, Ν., Θανοπούλου, Μ. (2009), *Η Κοινωνιολογία της Σχολής του Σικάγου*. Αθήνα, Παπαζήσης.

**2) Φυσική Γεωγραφία**

Γένεση και δομή της Γης. Δυναμική και κινηματική της Γης. Φυσικά υλικά και διεργασίες. Ενδογενείς διεργασίες. Εισαγωγή στην Κλιματολογία. Επιφανειακά νερά. Υπόγεια νερά. Γενικά Φυσικο – γεωγραφικά στοιχεία της Ελλάδας. Μελέτη τοπογραφικού Χάρτη. Προσδιορισμός κλίσης – Τοπογραφική τομή. Μελέτη Γεωλογικού Χάρτη. Βασικές έννοιες Κλιματολογίας. Ηφαίστεια.

**Συνιστώμενα βιβλία :**

Παυλόπουλος Κ., Καρύμπαλης Ε., 2003, *Εργαστηριακές Ασκήσεις Φυσικής Γεωγραφίας Β’ εξαμήνου,* Σημειώσεις μαθήματος,ΈκδοσηΧαροκοπείου Πανεπιστημίου.*\**

Παυλόπουλος Κ., Καρύμπαλης Ε., 2003, *Σημειώσεις Φυσικής Γεωγραφίας,* ΈκδοσηΧαροκοπείου Πανεπιστημίου.*\**

Επίσης, όλα τα ανάλογα βιβλία της Ελληνικής και ξένης βιβλιογραφίας.

*\* τις σημειώσεις μπορείτε να τις παραλαμβάνετε από το Φωτοαντιγραφικό κέντρο «Κωστούρος», Ελ. Βενιζέλου 62, Καλλιθέα.*

**3) Οικονομική Γεωγραφία**

Βασικές έννοιες Οικονομικής Γεωγραφίας

Θεωρίες Βιομηχανικής Χωροθέτησης

Η πρακτική της Βιομηχανικής Χωροθέτησης

Μακροχρόνιες εξελίξεις στη χωρική οργάνωση της βιομηχανικής παραγωγής

Οικονομική Γεωγραφία των Υπηρεσιών και του Λιανικού Εμπορίου

Η αγορά και το αστικό περιβάλλον

Νέες θεωρίες/προσεγγίσεις Οικονομικής Γεωγραφίας (Χωρικά Παραγωγικά Συστήματα, Νέα περιφερειακότητα, Νέα Οικονομική Γεωγραφία, Εξελικτική γεωγραφία και δίκτυα, Παγκόσμιες Αλυσίδες Αξίας)

Ο χάρτης της παγκόσμιας ανάπτυξης, των εμπορικών ροών και των Ξένων Άμεσων Επενδύσεων.

Ξένες Άμεσες Επενδύσεις και Παγκοσμιοποίηση

**Συνιστώμενα βιβλία :**

Λυμπεράκη, Α. και Σκορδίλη, Σ. (2019), *Οικονομική Γεωγραφία: Οι νέες συντεταγμένες του παγκόσμιου χάρτη της χωροθέτησης και χωρικής οργάνωση της οικονομικής δραστηριότητας*, Αθήνα, Κριτική.

Λαμπριανίδης, Λ. (2012), *Οικονομική Γεωγραφία: Στοιχεία Θεωρίας Και Εμπειρικά Παραδείγματα*, Αθήνα, Πατάκης, 3η έκδ. βελτ. και συμπλ.

Κουρλιούρος, Η.Α. (2011), *Διαδρομές στις Θεωρίες του Χώρου: Οικονομική Γεωγραφία της Παραγωγικής Αναδιάρθρωσης και της Άνισης Ανάπτυξης*, Αθήνα, Εκδόσεις Προπομπός.

**ΑΙΤΗΣΕΙΣ**

1-15 Νοεμβρίου (προσκομίζοντας αντίγραφο πτυχίου ή βεβαίωση ολοκλήρωσης σπουδών)

**ΕΞΕΤΑΣΕΙΣ**

1-20 Δεκεμβρίου (ακριβείς ημέρες και ώρες ανακοινώνονται μετά τη λήξη της υποβολής των αιτήσεων)